GTV NotíciesEl MarcadorEl típic concursHistòries de GavàCuinem a casaLa ciutatNo t'aturisL'entrevista	Aquest web utilitza cookies pròpies i de tercers per oferir-te una millor experiència i servei. En navegar o utilitzar els nostres serveis, acceptes l'ús que fem de les 'cookies'. No obstant això, podeu canviar la configuració de cookies en qualsevol moment.Accepto l’ús de cookies per aquest lloc.Acceptar HemerotecaEquipContacte	IniciPolíticaSocietatEconomiaCulturaEsportsEntrevistaEleccions	Quatre diputats recolzen el Consell Comarcal	Javi Cózar	dimarts, 25 de juny de 2013 14:02	Joaquim Balsera, amb els quatre diputats que han signat la declaració
Quatre diputats del Baix Llobregat recolzen la Declaració en defensa de la unitat del territori
Es tracta de la mateixa declaració que el passat 5 de juny van signar tots els alcaldes del Baix Llobregat
Quatre diputats comarcals han signat aquest matí la declaració en defensa de la unitat del territori que tots els alcaldes del Baix Llobregat van signar el passat 5 de juny com a resposta a l’avantprojecte de llei que està preparant la Generalitat de Catalunya. Els diputats que han recolzat aquesta declaració han estat Eva Granados, del Partit dels Socialistes de Catalunya (PSC); Lorena Vicioso i Jaume Bosch, d’Iniciativa per Catalunya Verds-Esquerra Unida i Alternativa (ICV-EUiA); i Anna Simó, d’Esquerra Republicana de Catalunya (ERC). En un acte que ha durat poc menys de mitja hora, Balsera ha presentat als diputats aquesta “Declaració en defensa de la integritat territorial de la comarca del Baix Llobregat” i després els hi ha fet entrega de la mateixa per tal que la signin com a mostra de recolzament. Balsera ha volgut destacar que “la nostra comarca té una unitat territorial e històrica, i aquest avantprojecte de llei el que fa és posar això en risc”. Tanmateix, el president comarcal ha agraït als grups polítics del PSC, ICV-EUiA i ERC que hagin recolzat aquest text, i en aquest sentit Balsdera assegura que “és important intentar sumar i aconseguir aquest consens en el territori per deixar ben clar que el que volem és una comarca reformada i racionalitzada, sí, però una comarca unida i un territori que es desenvolupi cap el futur amb la integritat que té en l’actualitat”.
Per part dels diputats, Anna Simó ha rebut aquesta declaració amb el compromís explícit de que el seu grup parlamentari “participarà activament en la negociació per tal que es senti la veu de la comarca en tot el procés de tràmit de l’avantprojecte de llei”. Simó ha assegurat que ERC recolza plenament aquesta declaració dels alcaldes del Baix Llobregat i ha anat més enllà en destacar que “per nosaltres, la pervivència de la comarca del Baix Llobregat està fora de qualsevol dubte per raons d’identitat territorial, cultural, i experiències de serveis a les persones en àmbits específics com l’urbanístic, el territorial o la mobilitat”. De la seva banda, Eva Granados no dubta de que “s’ha de mantenir la integritat de la comarca del Baix Llobregat, i per tant quan el projecte de llei arribi al Parlament el nostre grup incidirà en aquest punt”. Granados emplaça a més al govern de la Generalitat a “practicar el diàleg, que és un fet diferencial de la nostra comarca ja que aquí ens parlem les coses, aquí els alcaldes arriben a acords, aquí es parla amb els sindicats, amb les patronals i amb les entitats socials”. Per últim, Jaume Bosch ha destacat als mitjans que el seu grup no només dona suport a la declaració dels alcaldes sinó que a més “ja hem fet arribar al govern de la Generalitat que la línia vermella que no es pot trepitjar és la desaparició de facto de la comarca, ja que el Consell Comarcal està jugant un paper fonamental en el territori”. Bosch no ha passat per alt que al Baix Llobregat també “hi ha una identitat construïda a partir de les lluites del moviment obrer durant molts anys que fa que la nostra comarca tingui la seva pròpia identitat”.
Balsera ha fet entrega d’aquesta declaració als diputats comarcal juntament amb Lourdes Borrell, vicepresidenta primera del Consell Comarcal pel grup del PSC; Xavier Fonollosa, vicepresident del Consell Comarcal pel grup de CiU; Ivan Arcas, vicepresident del Consell Comarcal pel grup d’ICV; i Jordi Milà, vicepresident del Consell Comarcal pel grup d’ERC.
Darrera actualització de dimarts, 25 de juny de 2013 14:10	Política